Kolmapäeval andis luteri kiriku välissuhete assessor praost Tiit Salumäe Stockholmi Eesti majas Eesti luteri kiriku silmapaistvaile toetajaile üle EELK koostöömedali.
Koostöömedali said Stockholmi piiskop emeritus Hendrik Svenungsson, Rootsi kiriku välissuhete osakonna endine kaastööline Birgitta Handok, Skövne koguduse endine õpetaja Oskar Björklund, Haninge koguduse administraator Kerstin Abelsson ja Haninge koguduse organist Mikael Fahlstedt.
Pidulikust üritusest võtsid osa EELK Rootsi praostkonna praost Ingo–Tiit Jaagu, Stockholmi ja Haapsalu koguduse esindajad Madis Kütt ja Kristi Ainjärv.
EELK koostöömedal antakse välispartneritele silmapaistvate teenete eest Eesti luterliku kiriku ja koguduste ülesehitamisel ning inimeste abistamisel.
1. fotol: Tiit Salumäe annab medali piiskop Svenungssonile.
2. fotol: Tiit Salumäe koos autasustatutega.
Fotod: erakogu